Olsenbandens siste bedrifter

Olsenbandens siste bedrifter er den sjette filmen i serien om Olsenbanden. Filmen hadde premiere 7. august 1975, og ble regissert av Knut Andersen.

 Handling 
Filmen starter med at Olsenbanden er på Gran Canaria etter deres siste eventyr i Norge, men da de kun har 500 kroner igjen må de gjennomføre et lite kupp for å betale regningene. Men Egon har allerede en plan om å skaffe litt mer penger: De kan stjele penger fra den norske restaurant-eieren «Schweine-Hansen». Han driver en stor restaurant på i området for norske, danske og svenske turister, og arrangerer ofte rustikke grill-fester med blant annet griser på spyd for den nordiske målgruppen. Olsen anser at dagen etter et av disse arrangementene er det beste øyeblikket, ettersom restauranten sannsynligvis sitter på veldig mye penger. Egon blir tatt på fersken takket være Valborg. Til Kjells fortvilelse har Valborg blitt venn med to spanjoler, som Valborg introduserer for Egon Olsen samtidig som han åpner pengeskapet hjemme hos Schweine-Hansen. Det viser seg at Valborgs nye venner faktisk er to spanske politifolk.

Egon blir dermed tatt på fersk gjerning, arrestert og sendt tilbake til Norge. Men i Botsfengselet får han nye kontakter. Etter løslatelsen fra fengselet, til Kjell og Bennys store forbauselse, blir Egon hentet fra fengselet i en stor limousin - og han later som han ikke kjenner igjen Kjell og Benny.. Han får i oppdrag å få ut Bedford-diamantene som ligger innelåst i et Franz Jäger-pengeskap i Sveits. Men istedenfor å få 25% av byttet blir Egon lurt av oppdragsgiveren, og unnslipper så vidt å bli tatt av politiet. Vel tilbake i Norge får han med seg Kjell og Benny på en snedig plan på å bli millionærer, og få hevn. Diamantene blir solgt, og banden stjeler først diamantene, deretter pengene, og legger diamantene i safen til skurkene som hadde narret Egon. Så kjeltringene ryker i fengsel, når de anmelder tyveriet av pengene. Så er det ny tur til Syden for Olsenbanden.

 Trivia 
 I filmen er det en elskovssyk kvinne som jakter på Kjell på Kanariøyene, hvor Kjell sier til Egon: «Hu er ute etter meg… Det er feil. Hun tror at jeg er Carsten Byhring». Kvinnen som spiller rollen er Kjells (Carsten Byhrings) kone i virkeligheten, Bjørg Byhring.
Hotellet i filmens åpningsscene er Hotel San Agustín Beach Club, Maspalomas på Gran Canaria.

 Rolleliste 
 Rolle  Skuespiller Egon Olsen  Arve Opsahl Kjell Jensen  Carsten Byhring Benny Fransen  Sverre Holm Valborg Jensen  Aud Schønemann Basse Jensen  Pål Johannessen Johan Morgan Rockefeller Holm-Hansen Jr.  Rolf Søder Kriminalbetjent Hermansen  Sverre Wilberg Konstabel Blom  Oddbjørn Hesjevoll Oljesjeiken Lasse Tomter Ziegelhofer Freddy KochBiffen Torgils MoeGymlærer på politiskolen  Even KirkenærVakt på politiskolen  Rolf SandVaktmann med hund  Dan Fosse Busssjåfør  Jon Berle Vaktmann på Østbanestasjon  Knut Hultgren Ung Diplomat  Bo Christensen Motorsykkelpoliti  Eyolf Soot Kløvig Sekretær  Edith Carlmar Guardia civil  Andrés López Guardia civil  Pablo L'opez Grise-Hansen  Jan Pande-Rolfsen Forelsket kvinne i Syden Bjørg Byhring Hallandsen  Alf Malland

 Eksterne lenker 


Kategori:Olsenbanden
Kategori:Norske krimkomedier
Kategori:Filmer fra 1975
Kategori:Norske filmer fra 1970-årene
Kategori:Filmer regissert av Knut Andersen
Kategori:Norskspråklige filmer
Kategori:Norske nyinnspillinger
Kategori:Filmer lagt til Oslo